KLASZTERMENEDZSMENT

SZAKIRÁNYÚ TÁVOKTATÁSI TOVÁBBKÉPZÉSI SZAK

**A részvétel feltételei** – A jelentkezés feltétele: főiskolai vagy egyetemi, **alap vagy mesterszakos** diploma – Technikai feltétel: internet és skype elérés (egyéni vagy közösségi) - A képzés indításának feltétele: A képzés legalább 15 fő jelentkezése esetén indul.

**Az oklevélben szereplő szakirányú végzettség:** gazdasági hálózat- és klaszterfejlesztő tanácsadó

**A képzés célja** – Olyan szakemberek képzése, akik a térségi gazdaságfejlesztés kérdéseinek átfogó ismeretében képesek a gazdaság hálózati működését előtérbe helyező regionális gazdaságfejlesztés és konkrét gazdasági klaszterek szervezésére és irányítására.

**Főbb tanulmányi területek** – Alapozó ismeretek: Regionális gazdaságtan, Társadalom térszerkezete, Területi politikák. Általános fejlesztési ismeretek: Kommunikáció és lobbi, Regionális tervezés és programmegvalósítás, Team menedzsment, Projekttervezés és megvalósítás, Határ menti együttműködések szervezése. Specializált szakmai ismeretek: Regionális politika, Innováció menedzsment, Regionális klaszterek gazdaságtana, Regionális klaszterek működtetése, Klaszter-esettanulmányok.

**Ideális jelentkező** – Térben és rendszerben gondolkodó, gazdasági-üzleti kérdésekben tájékozott, alapvető vállalkozói ismeretekkel rendelkező, erős térségi identitástudattal rendelkező, jó kapcsolatépítő, kommunikatív, kreatív, megbízható.

**Elhelyezkedési lehetőségek** – Induló vagy működő gazdasági klaszterek menedzsmentjében, vállalkozásfejlesztési, –tanácsadói vagy hitelminősítő szervezetekben, fejlesztési ügynökségekben és munkaszervezetekben.

**Képzési jellemzők** – Kezdete: **2014. szeptember** – Időtartama: 2 félév – Formája: távoktatás – Bejelentkezés: 2 hetente – Költségtérítés díja: 150 ezer Ft/félév, bevezető áron **100**ezer Ft/félév

**Számonkérés és záróvizsga** – Modulonként írásbeli feladatsorok on-line megoldása, továbbá a modul témájához kapcsolódó, önállóan elkészített, 5-6 oldal terjedelmű dolgozat beadása. A záróvizsgára bocsátás feltételei: Az abszolutórium megszerzése, két opponens által pozitívan elbírált szakdolgozat. A záróvizsga részei: A szakdolgozat megvédése, valamint komplex vizsga, amelynek alapja a képzés összes tantárgyának ismeretanyagát átfogó tételsor.

**A jelentkezés módja és feltételei** – A jelentkezés formája: a Dékáni Hivatalban, illetve a Világ és Regionális Gazdaságtan Intézetben beszerezhető jelentkezési lapon. Csatolandó dokumentumok: diplomamásolat, önéletrajz. – Érdeklődni lehet: Kapcsolattartó: Dr. Lipták Katalin, cím: 3515 Miskolc-Egyetemváros, e-mail: liptak.katalin@uni-miskolc.hu, honlap: www.gtk.uni-miskolc.hu/crossedu – Jelentkezési határidő minden év július 31.